CELEX: 
Language: ro
Date: 2017-11-16 00:00:00
Title: REGULAMENTUL DELEGAT (UE) …/… AL COMISIEI privind creșterea procentului de resurse bugetare alocate proiectelor sprijinite prin granturi pentru acțiuni în cadrul subprogramului pentru mediu, dedicate proiectelor care sprijină conservarea naturii și a biodiversității, în conformitate cu articolul 9 alineatul (4) din Regulamentul (UE) nr. 1293/2013 al Parlamentului European și al Consiliului din 11 decembrie 2013 privind instituirea unui program pentru mediu și politici climatice (LIFE) și de abrogare a Regulamentului (CE) nr. 614/2007

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               Verificarea adecvării legislației privind natura
                  1
                a arătat o nevoie clară de intensificare a finanțării pentru conservarea naturii în UE. Acțiunile de conservare finanțate de LIFE, care este singurul instrument financiar al UE dedicat exclusiv protecției mediului și politicilor climatice, au avut în ultimii 25 de ani un rol crucial în conservarea naturii în întreaga UE. LIFE a acționat și drept catalizator pentru promovarea finanțării dedicate conservării naturii, inclusiv prin facilitarea integrării politicii privind natura și biodiversitatea în alte politici ale UE. Prin urmare, acțiunea 8 litera (b) din Planul de acțiune pentru natură, cetățeni și economie
                  2
                propune o majorare a resurselor bugetare alocate granturilor pentru acțiuni dedicate proiectelor care sprijină conservarea naturii și a biodiversității în cadrul programului LIFE. 
            
            
               Articolul 9 alineatul (3) din Regulamentul (UE) nr. 1293/2013 al Parlamentului European și al Consiliului din 11 decembrie 2013 privind instituirea unui program pentru mediu și politici climatice (LIFE) și de abrogare a Regulamentului (CE) nr. 614/2007
                  3
                (denumit în continuare „Regulamentul LIFE”) prevede că minimum 55 % din resursele bugetare alocate granturilor pentru acțiuni trebuie să fie dedicate proiectelor care sprijină conservarea naturii și a biodiversității. În conformitate cu articolul 9 alineatul (4), Comisia este împuternicită să adopte un act delegat pentru a majora acest procent cu maximum 10 %, ceea ce conduce la un nou procent minim de 60,5 % din resursele bugetare care trebuie dedicat proiectelor ce sprijină conservarea naturii și a biodiversității. Condiția necesară pentru o astfel de majorare este ca fondurile totale solicitate în cursul a doi ani consecutivi prin propuneri care intră sub incidența domeniului prioritar „Natură și biodiversitate” și întrunesc cerințele minime de calitate să depășească cu mai mult de 20 % suma corespunzătoare calculată pentru cei doi ani care preced anii respectivi.
            
            
               Această condiție este îndeplinită, întrucât fondurile solicitate în 2014 și 2015 prin propunerile de proiecte din cadrul domeniului prioritar „Natură și biodiversitate”, care întrunesc cerințele minime de calitate, depășesc cu mai mult de 63 % fondurile totale solicitate în 2012 și 2013 prin propunerile de proiecte din același domeniu prioritar care întrunesc cerințele minime de calitate. 
            
            
               Calculul ia în considerare toate propunerile de proiecte din cadrul domeniului prioritar „Natură și biodiversitate” aferente cererilor din anii 2014 și 2015, indiferent dacă este vorba de proiecte-pilot, proiecte demonstrative, proiecte privind bunele practici, proiecte pregătitoare, proiecte de asistență tehnică sau proiecte integrate, care au obținut punctajul global minim de trecere de 55 de puncte, acesta reprezentând cerința minimă de calitate aplicabilă. În cei doi ani precedenți, 2012 și 2013, toate proiectele din cadrul domeniului „Natură și biodiversitate” care au obținut un punctaj de trecere la toate criteriile au îndeplinit cerințele minime de calitate
                  4
               . 
            
            
               Din perspectiva bugetului, această majorare este neutră la nivel de program, deoarece nu este decât un simplu transfer între domenii prioritare. Pentru perioada 2018-2020, majorarea resurselor minime care trebuie dedicate proiectelor ce sprijină conservarea naturii și a biodiversității ar corespunde unei sume de aproximativ 46,7 milioane EUR și, respectiv, unei sume de aproximativ 55,4 milioane EUR pentru ansamblul activităților dedicate naturii și biodiversității.
            
            
            
               2.CONSULTĂRI ÎNAINTEA ADOPTĂRII ACTULUI
            
            
               (1)Printre activitățile pregătitoare s-a numărat consultarea părților interesate.
            
            
               Necesitatea de a majora finanțarea dedicată proiectelor LIFE care se concentrează asupra naturii și a biodiversității a fost confirmată de documentele menționate mai jos, care au făcut obiectul unor ample procese de consultare.
            
            
               (a)Verificarea adecvării directivelor privind păsările și habitatele
            
            
               Verificarea adecvării directivelor privind păsările și habitatele a implicat un amplu proces de colectare de date și de consultare cu numeroase părți interesate la nivel de stat membru și la nivelul UE, inclusiv o consultare publică cu durata de 12 săptămâni, care a suscitat un interes fără precedent având în vedere cele peste 552 000 de răspunsuri primite. Una dintre principalele constatări rezultate în urma verificării adecvării a fost că disponibilitatea limitată a finanțării este percepută în mod sistematic ca având o puternică influență (negativă) asupra punerii în aplicare, întrucât pentru toate activitățile necesare este nevoie de timp și de o finanțare corespunzătoare
                  5
               . Verificarea adecvării a evidențiat importanța programului LIFE pentru punerea în aplicare a rețelei Natura 2000, subliniind că, în afară de fondurile alocate prin programul LIFE, nu există altă finanțare dedicată naturii și biodiversității în cadrul altor fonduri ale UE, iar cofinanțarea națională pare să nu fie în măsură să acopere deficitul rezultat. Verificarea adecvării directivelor privind păsările și habitatele a condus la adoptarea Planului de acțiune pentru natură, cetățeni și economie menționat anterior.
            
            
               (b)Evaluarea intermediară a Strategiei UE în domeniul biodiversității pentru 2020
                  6
               
            
            
               Cea mai mare parte a informațiilor faptice utilizate în această evaluare intermediară sunt extrase din procesul de consultare care a avut loc în acest context (de exemplu, din reuniunile directorilor pentru natură și ale Grupului de coordonare pentru biodiversitate și natură, la care participă statele membre și principalele grupuri de părți interesate)
                  7
               .
            
            
               Evaluarea intermediară confirmă faptul că proiectele LIFE dedicate conservării naturii și biodiversității sunt instrumente eficace pentru îmbunătățirea conservării naturii și biodiversității. 
            
            
               (c)Studiu extern independent în sprijinul evaluării la jumătatea perioadei a programului LIFE
                  8
               
            
            
               Evaluarea externă independentă la jumătatea perioadei, desfășurată între martie 2016 și ianuarie 2017, s-a bazat pe:
            
            
               instrumente de evaluare calitativă, care au inclus cercetarea documentară pe baza documentelor disponibile, interviuri, sondaje în rândul părților interesate și o consultare publică cu durata de 12 săptămâni
                  9
                și 
            
         
         
            
               instrumente de evaluare cantitativă, care utilizează baza de date a indicatorilor și baza de date a proiectelor LIFE, ce cuprinde în principal proiectele LIFE +, precum și instrumente de prelucrare a datelor, concepute pentru gestionarea propunerilor și a proiectelor LIFE.
            
            
               Aceasta a subliniat că, în cadrul programului LIFE, valoarea adăugată la nivelul UE este mai pronunțată în cazul proiectelor privind natura
                  10
                și al proiectelor integrate care acoperă cele două subprograme pentru mediu și climă. Se recomandă să se țină seama de acest aspect dacă se aduc modificări la alocările financiare din cadrul programului.
            
            
               (d)Activități pregătitoare specifice
            
            
               La acțiunea 8 litera (b) din Planul de acțiune pentru natură, cetățeni și economie, care se bazează pe verificarea adecvării directivelor privind păsările și habitatele, a fost anunțată o creștere cu 10 % a bugetului LIFE dedicat proiectelor care sprijină conservarea naturii și a biodiversității, fără modificarea pachetului bugetar global al programului LIFE. 
            
            
               Condiția necesară pentru împuternicirea prevăzută la articolul 9 alineatul (4) din Regulamentul LIFE în vederea adoptării unui act delegat pentru majorarea cu maximum 10 % a resurselor bugetare alocate granturilor pentru acțiuni dedicate proiectelor care sprijină conservarea naturii și a biodiversității este legată de observarea unei creșteri efective a fondurilor solicitate prin propuneri de proiecte satisfăcătoare din punct de vedere calitativ. Această condiție implică, prin urmare, o analiză a cererii
                  11
               . Având în vedere consultările sus­menționate și creșterea clară a finanțării solicitate pentru proiectele din cadrul domeniului prioritar „Natură și biodiversitate”, cererea părților interesate relevante de creștere a oportunităților de finanțare se confirmă. 
            
            
               (e)Utilizarea opiniei experților
            
            
               Verificarea adecvării directivelor privind păsările și habitatele
                  12
                și Raportul extern independent de evaluare la jumătatea perioadei a programului LIFE au fost efectuate cu sprijinul unor experți externi independenți. 
            
            
               Proiectul final al prezentului act delegat a fost pus la dispoziția experților din statelor membre prin intermediul Grupului comun de experți – DG Mediu și DG Politici climatice – LIFE 2014-2020
                  13
               , în perioada 4-18 octombrie 2017.
            
            
               (2)Adecvarea reglementărilor și simplificarea
            
            
               Propunerea este neutră din perspectiva simplificării, întrucât nu prevede decât majorarea bugetului pentru proiectele din cadrul unui domeniu prioritar și reducerea bugetului pentru alt domeniu prioritar.
            
            
               3.ELEMENTELE JURIDICE ALE ACTULUI DELEGAT
            
            
               (1)Temeiul juridic
            
            
               Temeiul juridic al prezentului act delegat este articolul 9 alineatul (4) coroborat cu articolul 9 alineatul (3) din Regulamentul LIFE. Articolul 9 alineatul (4) din Regulamentul LIFE prevede că: „Comisia este împuternicită să adopte acte delegate în conformitate cu articolul 29 pentru a crește procentul menționat la alineatul (3) de la prezentul articol cu maxim 10 %, cu condiția ca totalitatea fondurilor solicitate în cursul a doi ani consecutivi prin propuneri care intră în domeniul de aplicare al domeniului prioritar «Natură și biodiversitate» și care întrunesc cerințele minime de calitate depășesc cu mai mult de 20 % suma corespunzătoare calculată pentru cei doi ani care preced acei ani.” Se propune o majorare, întrucât sunt îndeplinite condițiile prevăzute în această dispoziție, există o nevoie clară de finanțare suplimentară pentru conservarea naturii și a biodiversității, după cum arată recenta verificare a adecvării legislației privind natura, iar valoarea adăugată la nivelul UE a proiectelor privind natura, subliniată de studiul extern independent care sprijină evaluarea la jumătatea perioadei a programului LIFE, este semnificativă.
            
            
               (2)Alte aspecte juridice
            
            
               Nu este necesar să fie luate în considerare și alte aspecte juridice, având în vedere îndeplinirea fără echivoc a cerințelor clare și explicite formulate în temeiul juridic.
            
            
               4.IMPLICAȚIILE BUGETARE 
            
            
               Programarea financiară pentru subprogramul dedicat mediului se modifică. Modificările sunt neutre din punct de vedere bugetar. Finanțarea conservării naturii și biodiversității (articolul bugetar 07 02 02) se majorează cu aproximativ 55,4 milioane EUR pentru perioada 2018-2020. Diminuările corespunzătoare afectează articolele bugetare 07 02 01 Mediu și utilizarea eficientă a resurselor (ENV) și 07 02 03 Guvernanță și informare în domeniul mediului (GIE)
                  14
               . 
            
            
               În pofida diminuărilor care afectează articolele bugetare pentru ENV și GIE, nu este de așteptat ca oportunitățile de finanțare pentru proiectele care corespund acestor articole bugetare să scadă. Acest fapt se datorează următorilor doi factori atenuanți:
            
            
               bugetul total pentru proiectele LIFE crește anual în perioada 2018-2020; 
            
            
               în conformitate cu articolul 20 alineatul (1) litera (c) din Regulamentul LIFE, rata de cofinanțare pentru majoritatea proiectelor ENV și a proiectelor de mediu GIE va fi redusă în perioada 2018-2020 de la 60 % la 55 % . Astfel, deși contribuția totală a UE la proiectele LIFE va scădea, este de așteptat ca suma totală investită în proiectele LIFE să se mențină la același nivel sau să crească.
            
         
         
            
            
               Tabelul I
            
            
               Calculul creșterii cererii pentru domeniul „Natură și biodiversitate” în anii 2014 și 2015 față de anii 2012 și 2013. 
            
            
                     
                        Fondurile totale solicitate în cursul a doi ani consecutivi prin propuneri care intră sub incidența domeniului prioritar „Natură și biodiversitate” și întrunesc cerințele minime de calitate în comparație cu suma corespunzătoare pentru cei doi ani precedenți [articolul 9 alineatul (4) din Regulamentul LIFE] 
                     
                     
                        Conform programului de lucru multianual LIFE pentru perioada 2014-2017 aplicabil în anii de referință 2014 și 2015, expresia „care întrunesc cerințele minime de calitate” desemnează propunerile care au obținut atât un punctaj de trecere la toate criteriile de admitere/respingere, cât și punctajul global minim de trecere de 55 de puncte. Conform normelor LIFE+ aplicabile în cei doi ani precedenți 2012 și 2013, expresia desemnează propunerile care au obținut un punctaj de trecere la toate criteriile de admitere/respingere. Nu exista un punctaj global minim de trecere.
                     
                  
               
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        Ani 
                     
                  
                  
                     
                        Suma în EUR
                     
                  
                  
                     
                         Proiecte din cadrul domeniului „Natură și biodiversitate”
                     
                  
               
                     
                        2014
                     
                     
                     
                     
                  
                  
                     
                        258 214 681
                     
                  
                  
                     
                        Proiecte tradiționale pilot, demonstrative și privind bunele practici din cadrul domeniului prioritar „Natură și biodiversitate”
                     
                  
               
                     
                  
                  
                     
                        33 385 324
                     
                  
                  
                     
                        Proiecte integrate din cadrul domeniului prioritar „Natură și biodiversitate”
                     
                  
               
                     
                  
                  
                     
                        238 149
                     
                  
                  
                     
                        Proiecte de asistență tehnică din cadrul domeniului prioritar „Natură și biodiversitate”
                     
                  
               
                     
                  
                  
                     
                        1 614 641
                     
                  
                  
                     
                        Proiecte pregătitoare din cadrul domeniului prioritar „Natură și biodiversitate”
                     
                  
               
                     
                        2015
                     
                     
                     
                     
                  
                  
                     
                        255 482 202
                     
                  
                  
                     
                        Proiecte tradiționale pilot, demonstrative și privind bunele practici din cadrul domeniului prioritar „Natură și biodiversitate”
                     
                  
               
                     
                  
                  
                     
                        33 985 434
                     
                  
                  
                     
                        Proiecte integrate din cadrul domeniului prioritar „Natură și biodiversitate”
                     
                  
               
                     
                  
                  
                     
                        100 000
                     
                  
                  
                     
                        Proiecte de asistență tehnică din cadrul domeniului prioritar „Natură și biodiversitate”
                     
                  
               
                     
                  
                  
                     
                        569 330
                     
                  
                  
                     
                        Proiecte pregătitoare din cadrul domeniului prioritar „Natură și biodiversitate”
                     
                  
               
                     
                        Fonduri totale 2014 și 2015
                     
                  
                  
                     
                        583 589 761
                     
                  
                  
                     
                        Cerere prin propuneri de proiecte din cadrul domeniului prioritar „Natură și biodiversitate”
                     
                  
               
                     
                  
                  
                     
                  
                  
                     
                  
               
                     
                        Ani 
                     
                  
                  
                     
                        Suma în EUR
                     
                  
                  
                     
                        Proiecte din cadrul domeniului „Natură și biodiversitate”
                     
                  
               
                     
                        2012
                     
                     
                  
                  
                     
                        148 649 749
                     
                  
                  
                     
                        Proiecte privind natura
                     
                  
               
                     
                  
                  
                     
                        11 765 589
                     
                  
                  
                     
                        Proiecte privind biodiversitatea
                     
                  
               
                     
                        2013
                     
                     
                  
                  
                     
                        175 325 617
                     
                  
                  
                     
                        Proiecte privind natura
                     
                  
               
                     
                  
                  
                     
                        22 056 955
                     
                  
                  
                     
                        Proiecte privind biodiversitatea
                     
                  
               
                     
                        Fonduri totale 2012 și 2013
                     
                  
                  
                     
                        357 797 910
                     
                  
                  
                     
                        Suma corespunzătoare echivalentă cererii prin propuneri LIFE+ „Natură și biodiversitate” 
                     
                  
               
                     
                  
                  
                     
                  
                  
                     
                  
               
                     
                        Diferența dintre cererea din cei doi ani consecutivi 2014 și 2015 și cererea din cei doi ani precedenți 2012 și 2013
                     
                  
               
                     
                        Diferența totală în EUR
                     
                  
                  
                     
                        225 791 851
                     
                  
                  
                     
                        Creșterea observată a cererii în anii 2014 și 2015 față de anii 2012 și 2013
                     
                  
               
                     
                        Diferența totală în %
                     
                  
                  
                     
                        63 %
                     
                  
                  
                     
                         
                     
                  
               
            
            
               Tabelul II
            
            
               Programarea financiară 2014-2020 pentru articolele bugetare 07 02 01, 07 02 02 și 07 02 03
            
            
                     
                        Linia
                     
                  
                  
                     
                        Descriere
                     
                  
                  
                     
                        2014
                     
                  
                  
                     
                        2015
                     
                  
                  
                     
                        2016
                     
                  
                  
                     
                        2017
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
               
                     
                        07 02 01
                     
                  
                  
                     
                        Contribuția la o economie mai ecologică și mai eficientă din punctul de vedere al resurselor și la dezvoltarea și punerea în aplicare a politicii și legislației Uniunii în materie de mediu (ENV)
                     
                  
                  
                     
                        107 206 163
                     
                  
                  
                     
                        120 670 000
                     
                  
                  
                     
                        128 831 000
                     
                  
                  
                     
                        139 399 233
                     
                  
                  
                     
                        140 778 000
                     
                  
                  
                     
                        148 835 000
                     
                  
                  
                     
                        155 195 200
                     
                  
               
                     
                        07 02 02
                     
                  
                  
                     
                        Oprirea și inversarea declinului biodiversității (NAT)
                     
                  
                  
                     
                        139 446 000
                     
                  
                  
                     
                        147 832 750
                     
                  
                  
                     
                        157 206 000
                     
                  
                  
                     
                        165 584 150
                     
                  
                  
                     
                        200 092 250
                     
                  
                  
                     
                        211 620 000
                     
                  
                  
                     
                        220 844 000
                     
                  
               
                     
                        07 02 03
                     
                  
                  
                     
                        Susținerea unei mai bune guvernanțe și a acțiunilor de informare în domeniul mediului la toate nivelurile (GIE)
                     
                  
                  
                     
                        37 755 415
                     
                  
                  
                     
                        51 493 000
                     
                  
                  
                     
                        55 683 358
                     
                  
                  
                     
                        59 383 000
                     
                  
                  
                     
                        45 180 000
                     
                  
                  
                     
                        47 769 000
                     
                  
                  
                     
                        50 428 300
                     
                  
               
            
            
               REGULAMENTUL DELEGAT (UE) …/… AL COMISIEI
            
            
               din 16.11.2017
            
            
               privind creșterea procentului de resurse bugetare alocate proiectelor sprijinite prin granturi pentru acțiuni în cadrul subprogramului pentru mediu, dedicate proiectelor care sprijină conservarea naturii și a biodiversității, în conformitate cu articolul 9 alineatul (4) din Regulamentul (UE) nr. 1293/2013 al Parlamentului European și al Consiliului din 11 decembrie 2013 privind instituirea unui program pentru mediu și politici climatice (LIFE) și de abrogare a Regulamentului (CE) nr. 614/2007
            
            
               (Text cu relevanță pentru SEE)
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) nr. 1293/2013 al Parlamentului European și al Consiliului din 11 decembrie 2013 privind instituirea unui program pentru mediu și politici climatice (LIFE) și de abrogare a Regulamentului (CE) nr. 614/2007
                  15
               , în special articolul 9 alineatul (4),
            
            
               întrucât:
            
            
               (1)Condițiile necesare pentru creșterea cu maximum 10 % a procentului de resurse bugetare dedicate proiectelor care sprijină conservarea naturii și a biodiversității, menționat la articolul 9 alineatul (3) din Regulamentul LIFE, sunt îndeplinite, întrucât fondurile totale solicitate în cursul a doi ani consecutivi prin propuneri care intră sub incidența domeniului prioritar „Natură și biodiversitate” și întrunesc cerințele minime de calitate depășesc cu mai mult de 20 % suma corespunzătoare calculată pentru cei doi ani care preced anii respectivi.
            
         
         
            
               (2)Având în vedere concluziile verificării adecvării directivelor privind natura
                  16
                referitoare la necesitatea de a majora finanțarea disponibilă pentru a consolida punerea în aplicare a directivelor, precum și acțiunea 8 din Planul de acțiune al Comisiei privind natura, cetățenii și economia
                  17
               , Comisia a decis să majoreze procentul de 55 % din resursele bugetare alocate proiectelor sprijinite prin granturi pentru acțiuni în cadrul subprogramului pentru mediu, care intră sub incidența domeniului prioritar „Natură și biodiversitate”.
            
            
               (3)Nu este de așteptat ca majorarea procentului de resurse bugetare pentru domeniul prioritar „Natură și biodiversitate” să conducă la o reducere a resurselor dedicate proiectelor finanțate în cadrul celorlalte domenii prioritare ale subprogramului pentru mediu, datorită atât creșterii planificate a pachetului financiar anual pentru punerea în aplicare a programului LIFE în perioada 2018-2020, cât și scăderii, de la 60 % la 55 %, a ratei de cofinanțare de către UE a majorității granturilor pentru acțiuni din cadrul celorlalte domenii prioritare.
            
            
               ADOPTĂ PREZENTUL REGULAMENT:
            
            
               Articolul 1
            
            
               Articolul 9 alineatul (3) din Regulamentul LIFE se înlocuiește cu următorul text: „Minimum 60,5 % din resursele bugetare alocate proiectelor sprijinite prin granturi pentru acțiuni în cadrul subprogramului pentru mediu sunt dedicate proiectelor care sprijină conservarea naturii și a biodiversității.”
            
            
               Articolul 2
            
            
               Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles, 16.11.2017
            
            
               
                     Pentru Comisie,
               
               
                     Preşedintele
                     Jean-Claude JUNCKER
               
            
         
         
            
                  
                     (1)
                  
                        Documentul de lucru al serviciilor Comisiei SWD(2016) 472 final din 16 decembrie 2016, „Verificarea adecvării legislației UE privind natura (Directiva privind păsările și Directiva privind habitatele) – Directiva 2009/147/CE a Parlamentului European și a Consiliului din 30 noiembrie 2009 privind conservarea păsărilor sălbatice și Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică” (denumit în continuare „documentul de lucru al serviciilor Comisiei privind verificarea adecvării”), p. 39. 
               
               
                  
                     (2)
                  
                        COM(2017) 198 final din 27 aprilie 2017 – Comunicare a Comisiei către Parlamentul European, Consiliu, Comitetul Economic și Social European și Comitetul Regiunilor „Un plan de acțiune pentru natură, cetățeni și economie”, p. 7, 
                  http://ec.europa.eu/environment/nature/legislation/fitness_check/action_plan/communication_en.pdf
                   
               
               
                  
                     (3)
                  
                        JO L 347, 20.12.2013, p. 185
               
               
                  
                     (4)
                  
                        Pentru calcul, a se vedea tabelul I.
               
               
                  
                     (5)
                  
                        Documentul de lucru al serviciilor Comisiei privind verificarea adecvării, p. 19-20, și anexa 2 la acesta, p. 101-113.
               
               
                  
                     (6)
                  
                        Raport al Comisiei către Parlamentul European și Consiliu, COM(2015) 478 final din 2.10.2015, „Evaluare intermediară a Strategiei UE în domeniul biodiversității pentru 2020”.
               
               
                  
                     (7)
                  
                        Evaluarea intermediară a Strategiei UE în domeniul biodiversității pentru 2020, paragraful 94.
               
               
                  
                     (8)
                  
                        Sprijin pentru Raportul extern independent de evaluare la jumătatea perioadei a programului LIFE, Raport final, Ecorys, martie 2017 (denumit în continuare „evaluarea externă independentă la jumătatea perioadei”), https://publications.europa.eu/en/publication-detail/-/publication/7861fb60-1e7a-11e7-aeb3-01aa75ed71a1/language-en/format-PDF.
               
               
                  
                     (9)
                  
                        http://ec.europa.eu/environment/consultations/life_2016.htm 
               
               
                  
                     (10)
                  
                        p. 38 și următoarele, 50-53, 350 și următoarele.
               
               
                  
                     (11)
                  
                        A se vedea tabelul I.
               
               
                  
                     (12)
                  
                        
                  http://ec.europa.eu/environment/nature/legislation/fitness_check/docs/study_evaluation_support_fitness_check_nature_directives.pdf
                  .
               
               
                  
                     (13)
                  
                        http://ec.europa.eu/transparency/regexpert/index.cfm?do=groupDetail.groupDetail&groupID=3546&NewSearch=1&NewSearch=1
                        
               
               
                  
                     (14)
                  
                        Pentru mai multe detalii, a se vedea tabelul II.
               
               
                  
                     (15)
                  
                        JO L 347, 20.12.2013, p. 185, denumit în continuare „Regulamentul LIFE”. 
               
               
                  
                     (16)
                  
                        SWD(2016) 472 final [Documentul de lucru al serviciilor Comisiei: Verificarea adecvării legislației UE privind natura (a directivelor privind păsările și habitatele)].
               
               
                  
                     (17)
                  
                        COM(2017) 198 final și SWD(2017) 139 final (Planul de acțiune al UE pentru natură, cetățeni și economie).